Täpsem kirjeldus: Terve Eesti SA (TESA) on sotsiaalne ettevõte, mille eesmärk on rahvatervise edendamine ning aastani 2011 on sihtasutuse peamine tegevus HIV-ennetus. TESA juurde on koondunud sellesse valdkonda panustada soovivad ettevõtted, kes moodustavad koalitsiooni "Ettevõtted HIV-i vastu". Koalitsiooni kuulub 9 ettevõtet ning selle tööd koordineerib TESA. Ühiskonnas on TESAl kanda oluline rahvatervist puudutav funktsioon: aidata kaasa HIV-epideemia peatamisele. Eesti on kiireima HIV-levikuga riik Euroopas, meil levib HIV 10 korda kiiremini kui Euroopas keskmiselt. Kitsamalt on TESA pühendunud ennetustegevusele tööealise elanikkonna seas, kelle hulgas statistika näitab nakatumiste kasvu.